เทศบัญญัติเทศบาลตำบลมาบข่าพัฒนาเทศบัญญัติเทศบาลตำบลมาบข่าพัฒนาเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลมาบข่าพัฒนาอำเภอนิคมพัฒนา จังหวัดระยองพ.ศ.๒๕๕๓ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลมาบข่าพัฒนา โดยความเห็นชอบของสภาเทศบาลตำบลมาบข่าพัฒนาจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลมาบข่าพัฒนาเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลมาบข่าพัฒนาอำเภอนิคมพัฒนา จังหวัดระยอง พ.ศ. ๒๕๕๓ข้อ ๒[๑]เทศบัญญัติเทศบาลตำบลมาบข่าพัฒนานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชนจังหวัดระยอง ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ บริเวณในเทศบัญญัตินี้ หมายความว่าพื้นที่บริเวณดังต่อไปนี้ด้านเหนือ จดเส้นขนานระยะ ๑,๐๐๐เมตร กับศูนย์กลางทางหลวงแผ่นดินหมายเลข ๓๖ และแนวเขตเทศบาลตำบลมาบข่าพัฒนาด้านเหนือด้านตะวันออก จดแนวเส้นเขตอำเภอเมืองระยองจังหวัดระยองด้านใต้ จดทางหลวงแผ่นดินหมายเลข ๓๖ ฟากเหนือด้านตะวันตก จดแนวเขตเทศบาลตำบลมาบข่าด้านตะวันตกทั้งนี้ ตามแผนที่ท้ายเทศบัญญัตินี้ข้อ ๔ ภายในพื้นที่บริเวณที่กำหนดตามข้อ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิด และจำพวก ที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ไช่ก๊าซปิโตเลี่ยมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๕) การก่อสร้างอาคารเพื่อประกอบพาณิชยกรรมเว้นแต่เป็นเป็นส่วนหนึ่งของการก่อสร้างอาคารเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) อาคารอยู่อาศัยขนาดใหญ่(๗) อาคารพาณิชย์ขนาดใหญ่(๘) การก่อสร้างอาคารประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) การอยู่อาศัยประเภทห้องชุด อาคารชุดหรือหอพักการใช้ประโยชน์ที่ดินริมทางหลวงแผ่นดินหมายเลข ๓๖สายเมืองพัทยา - ระยอง ให้มีที่ว่างตามแนวขนานริมเขตทางไม่น้อยกว่า ๑๕ เมตรข้อ ๕ ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับอนุญาตหรือรับแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงใช้หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลมาบข่าพัฒนารักษาการให้เป็นตามเทศบัญญัตินี้ประกาศณ วันที่ ๒๘ กรกฎาคม พ.ศ. ๒๕๕๓อนันต์ศรีสมบัตินายกเทศมนตรีตำบลมาบข่าพัฒนา[เอกสารแนบท้าย]๑. แผนที่ท้ายเทศบัญญัติเทศบาลตำบลมาบข่าพัฒนาเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลมาบข่าพัฒนาอำเภอนิคมพัฒนา จังหวัดระยอง พ.ศ. ๒๕๕๓๒. บัญชีท้ายเทศบัญญัติเทศบาลตำบลมาบข่าพัฒนาเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลมาบข่าพัฒนาอำเภอนิคมพัฒนา จังหวัดระยอง พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๑ตุลาคม ๒๕๕๓ณัฐวดี/ตรวจ๒๑ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒๐ ง/หน้า ๕๘/๑๔ ตุลาคม ๒๕๕๓